TULD JERUUSALEMMAST
Shalom, kallid vennad-õed!
Täna avan teile erilist teemat, Iisraeli.
Kuulsin täna uudist,
et erinevalt teistest valuutadest, seekel tugevneb.
Sellele lubati jätkuvat tõusu.
Palvetasin ja imestasin, miks see toimub.
Sain ilmutuse sellest, et kõik, mida Jumal on Iisraeli kohta öelnud,
viib Jumal omal ajal täide.
Jumal lubas kinnitada Iisraeli
ja anda talle ärkamise.
See ärkamine puudutab kõiki elualasid,
eriti majandust.
Meil on muidugi palju probleeme.
Noored ei suuda osta kortereid ja vaesus on suur probleem.
Võime siiski kindlad olla, et Jumal viib alati oma Sõna täide.
Paljud prohveteeringud ei teostu sellepärast,
et Jumal tühistab need inimeste meeleparandamise pärast.
See ilmneb Joona loos.
Joona 1:1: "Ja Issanda sõna tuli Joonale, Amittai pojale; ta ütles:
'Võta kätte, mine Niinivesse, sinna suurde linna,
ja jutlusta sellele,
sest nende kurjus on tõusnud mu palge ette!'"
Joona läks lõpuks ja kuulutas Jumala Sõna
ja Niinive parandas meelt.
Siis tühistas Jumal linna puudutava prohveteeringu,
kuna Ta on pikameelne ja rikas armus ja tões.
On ka prohveteeringuid, mis ei tühistu kunagi,
prohveteeringuid Iisraeli tuleviku ja Jeruusalemma ülesehitamise kohta.
Loeme 4. Moosese raamatust,
mis juhtus, kui Mooses oli rahva Egiptusest kõrbesse toonud.
Seegi on prohvetlik sõna.
4. Moosese 23:18 - "Siis ta hakkas rääkima ja ütles:
'Tõuse, Baalak, ja kuule, pane mind tähele, Sippori poeg!
Jumal ei ole inimene, et ta valetaks,
inimlaps, et ta kahetseks.
Kas tema ütleb, aga ei tee, või räägib, aga ei vii täide?
Vaata, mind on kästud õnnistada.
Tema on õnnistanud, mina ei saa seda tagasi võtta.
Ei märgata häda Jaakobis ega nähta õnnetust Iisraelis.
Issand, ta Jumal, on temaga
ja rõõmuhääl kuningast tema keskel."
Need sõnad saatsid Iisraeli tema diasporaa ajal,
hoolimata kõigist raskustest.
Need prohvetlikud sõnad
määrasid Iisraeli saatuse.
Need sõnad kinnitasid Iisraeli rahvast, Jumala rahvast,
läbi põlvkondade.
See on Jumala hoiak oma rahva suhtes.
Sellest räägib veel üks huvitav kirjakoht.
Jesaja 61. peatüki sõnad on tuttavad kristlastele,
Messia kogudustele.
Luuka 4:18 räägib,
et Jeesus avas sünagoogis Jesaja raamatu,
luges need Jesaja sõnad ja ütles,
et täna on see kirjutis täide läinud,
sest need sõnad räägivad Temast.
Peame seda teksti veidi kaugemale lugema,
kui Jeesus toona luges.
Ta luges need sõnad, mis puudutasid Tema aega.
Ta tuli Messiana ja tegi palju imesid.
Veel tänagi avab Jumal pimedate silmi ja kurtide kõrvu.
Tummad hakkavad rääkima.
Näeme imesid tänu Messias Jeesuse võidmisele.
Peame mõistma veel üht asja.
Messias Jeesuse võidmine töötab ka Jeruusalemma ehitamises,
Iisraeli rahva naasmises oma maale ja selle tugevnemises.
See võidmine mõjutab majandust, juutide immigratsiooni
ja isegi poliitikat.
Mina usun seda.
Nagu ütlesin, probleeme on. Kõik pole täiuslik.
Selles võib siiski näha Messia võidmise protsessi.
Jesaja 61:4-11 - "Nad ehitavad üles muistsed varemed,
taastavad esivanemate rüüstatud paigad
ja uuendavad hävitatud linnad,
mis põlvede jooksul on olnud laastatud.
Ja võõrad seisavad ning hoiavad teie karja,
muulased on teie põllu- ja viinamäeharijad.
Aga teid nimetatakse Issanda preestriteks,
teist räägitakse kui meie Jumala sulastest;
te toitute rahvaste rikkustest ja võite kiidelda nende varandusega.
Häbi ja teotuse asemel te saate kahekordse osa ja ilutsete selles
te pärite kahekordselt oma maal, teil on igavene rõõm,
sest mina, Issand, armastan õiglust, vihkan röövimist ja nurjatust.
Ma annan neile ustavalt töötasu
ja teen nendega igavese lepingu.
Nende sugu saab tuntuks paganate juures
ja nende järglaskond rahvaste keskel; kõik, kes neid näevad, tunnevad ära,
et nad on Issanda õnnistatud sugu.
Mina rõõmutsen väga Issandas,
mu hing ilutseb mu Jumalas,
sest ta on mind riietanud päästeriietega,
katnud õigusekuuega,
otsekui oleks peigmees enesele pähe pannud piduliku peakatte
või pruut ennast ehetega ehtinud.
Sest nagu maa toob esile oma kasvud
ja aed laseb võrsuda oma külvi,
nõnda laseb ka Issand Jumal võrsuda õigust
ja kiitust kõigi rahvaste ees."
Jumal lubab seda teha.
Jeesuse võidmine, Tema peal olev Püha Vaim,
jätkab endiselt seda tööd.
Ta mitte üksnes ei ava pimedate silmi ja kurtide kõrvu.
Ta ei tee vaid tervenemisimesid,
vaid ka Jeruusalemma ja Iisraeli ülesehitamise imesid.
Usun, et Jumala Sõna on tõde.
Mida me siis peame tegema?
Seda võite küsida endalt või minult,
mitte küll siin stuudios, kuid võite mulle kirjutada.
Vastan küsimusele.
Targad investeerivad alati kasvu ja arengusse.
Peame investeerima Iisraeli
oma jõudu, palveid, headust ja vara.
Sõbrad, olge Jumala poolel!
Kui Jumal midagi ehitab, kutsub Ta omi kaasa.
Jumal tahab meid nii õnnistada.
Olen õppinud oma elus ühe reegli.
Alati, kui näen Jumalat midagi ehitamas, osalen selles kohe.
Selles on õnnistus.
Loeme veel ühe kirjakoha.
See on käesoleva nädala piiblilugemisprogrammist.
2. Moosese 25.
2. Moosese 25. peatükk on selle nädala piiblilugemiskoht,
mida loetakse hingamispäeval sünagoogis
ja ka messiaanlikes kogudustes.
2. Moosese 25:1 -
"Ja Issand rääkis Moosesega, öeldes:
'Ütle Iisraeli lastele, et nad tooksid mulle tõstelõivu;
igaühelt, kes annab heast südamest, võtke minu tõstelõivu.'"
Heebrea keeles kõlab see veidralt,
kuid tuleb mõista, millest siin räägitakse.
Selle asemel, et käskida ande 'anda',
käsib Ta neid 'võtta'.
Kui anname seda, mida Jumal tahab,
saame selle tegelikult endale.
Kui siis investeerime sellesse, kuhu Jumal tahab, et investeeriksime,
investeerime oma taevasesse panka.
Ma ei mõtle üksnes raha,
vaid ka palveid ja vaevanägemist.
Raha kohta kasutatakse heebrea keeles ka sõna damim,
mis tuleb sõnast dam ehk 'veri'.
Inimese elu on veres.
See, et inimene teeb tööd, ohverdab oma aega
ja annab oma rahast Issandale anni,
on äärmiselt tähtis.
Hiljem selles kirjakohas
käsib Jumal anda pool seeklit.
Sõna 'pool' ehk machatsit keskel on täht 'tsadik'.
Tähe nimi tuleneb sõnast tsedaka, 'õigsus' ja 'annetus'.
Mõlemal pool seda on tähed 'chet' ja 'yud', ehk chai, 'elu'.
Kõige ääres on aga 'mem' ja 'tav', ehk mavet, 'surm'.
Surm on kaugel neist, kes annavad õigsuse ande.
Neil on elu.
Õpetussõnade järgi päästab õigsus surmast.
Jumal kutsub omi, sulaseid ja lapsi,
osalema Jeruusalemma ja Iisraeli ehitamises.
Ta kutsub meid seepärast, et tahab meid õnnistada.
Ta ütleb: "Võtke minu tõstelõivu".
Kui sa siis annad Jumalale ja teed, mida Jumal käsib,
võtad seda tegelikult endale ja kasvatad oma vaimset arvet.
"Võtke minu tõstelõivu."
Jumal ehitab praegu Iisraeli.
Võime naasta oma maale ehk teha aliya.
Võime aidata messiaanlikke kogudusi.
Võime osaleda mitmel moel.
Tähtsaim on, et Jumala lapsed palvetaksid.
Palve on väga mõjuv ja tähtis asi.
Palve toob väe maa peale.
Palvetame, et kõik, mida Jumal on alustanud,
viidaks õnnestunult lõpule.
Jumalal läheb see muidugi korda,
aga kui investeerime sellesse oma palved,
olen kindel, et Jumala inglid tegutsevad.
Loeme veel ühe tuttava koha.
Kirjakoht "Lech lecha" ehk "Võta ja mine", 1. Moosese 12:1 -
"Ja Issand ütles Aabramile: 'Mine omalt maalt, omast sugukonnast
ja isakojast maale, mille ma sulle näitan!
Ma teen sind suureks rahvaks ja õnnistan sind,
ma teen su nime suureks, et sa oleksid õnnistuseks!
Siis ma õnnistan neid, kes sind õnnistavad,
panen vande alla selle, kes sind neab,
ja sinu nimel õnnistavad endid kõik suguvõsad maa peal!"
Siin on veel üks tähtis põhimõte.
Jumal lubab õnnistada seda, kes õnnistab Aabrahami.
Kuulsin, et USA presidendi Donald Trumpi
esimese valitsuskuu ajal
vähenes võlg juba 12 miljardi dollari võrra.
See võib olla tema enda teene, kuid mitte ainult.
Tahan esile tuua
kaht põhimõtet.
Esiteks olulisim:
ta räägib Jumala õiguse eest.
Ta tahab teha midagi rahva heaks.
Jumala õiguse all mõtlen Jumala kuningriigi põhimõtteid.
Tean, et paljud vihkavad teda. Las vihkavad!
Need on siiski praktilised faktid.
Teine printsiip on see, et ta toetab Iisraeli.
Kui Iisraeli peaminister Netanyahu temaga kohtus,
oli õhkkond väga soe.
Ta on tõesti näidanud, et toetab Iisraeli.
Usun, et Jumal õnnistab seetõttu teda ja tema rahvast.
Kui Barack Obama ametisse astus,
kasvas võlg üle 100 miljardi dollari võrra.
Kui Donald Trump ametisse astus, vähenes see 12 miljardit dollarit.
See on suurepärane! See õpetab meile midagi.
Maailm on hulluks läinud. See on täis hirmu ja pimedust.
Maailm on vastu Jumala kuningriigi põhimõtetele.
See räägib "vabadusest".
Toetan sõnavabadust ja arvamusvabadust,
kuid kui räägin, mida usun,
ei meeldi mulle, kui väidetakse, et olen hulluks läinud.
Maailm on vastu jumalariigi printsiipidele ja Iisraelile
Kas olete märganud,
et kui inimesed on vastu tõelisele kristlusele,
jumalariigi põhimõtetele ja tõelisele usule,
selgub peagi, et nad on vastu ka Iisraelile?
Sõltumata sellest, kus nad on, isegi Iisraelis.
See on huvitav!
Inimesed kardavad väga vabadusi kaotada,
kuigi nad on pimeduse orjad.
Kuidas saab inimene kaotada midagi, mida pole?
Pimeduse orjal pole ju enam midagi kaotada!
Meil, Jumala lastel, lepingu lastel, on tähtis mõista,
et Jumal tahab äratada kõik rahvad.
See ärkamine on seotud Iisraeli rahvaga.
See on seotud lõpuaegade sündmustega siin Iisraelis.
Teame kindlalt, et elame lõpuaegadel.
Selle teadmiseks pole vaja prohvet olla.
Isegi kui te Piiblit ei loeks, näete neid kohutavaid sündmusi.
See ei saa jätkuda.
Seepärast tuleb naasta Allika juurde,
Tema juurde, kes on loonud kõik.
Ta võib seega ka kõik parandada.
Jumal taastab ehk ehitab üles,
Taaveti lagunenud koja.
Ehk Taaveti kuningriigi. Kus Taavet valitses?
Seitse aastat Hebronis
ja siis 33 aastat Jeruusalemmas.
Taaveti kuningriik tuleb seega tagasi.
Peaaegu 70 aasta eest
kuulutati Iisraeli riik rajamisel
demokraatlikuks juudiriigiks.
Teame, vennad-õed,
et seni on Jumal oma rahvast oma maale tagasi toonud.
Olen kindel, et uut diasporaad ei tule.
Ta ei aja meid siit enam ära.
Ta seob meid ühte
ning annab meile uue südame ja uue vaimu.
Mida me, ma ei ütle 'teie', vaid meie,
Messias Jeesusesse uskujad, peame tegema?
Palvetama, tegema tööd, naasma Iisraeli, toetama Iisraeli,'
ja annetama Iisraeli.
Usun, et enamik teist teebki seda.
Kui te seda veel ei tee, alustage!
Kuidas? Palvetage ja Jumal ilmutab teile!
Ühinege nendega, kes juba teevad midagi.
Teine asi.
Ütlen teile, kes seda juba teete: Saate oma palga.
Jumal ei jää kellelegi võlgu.
Tean, et teete seda armastusest.
Teete seda kuulekusest Jumalale.
Saame lõigata seda, mida külvame.
Kui külvame Vaimu põllule, lõikame igavest elu.
Tahan teid kinnitada.
Teie ellu tuleb suur lõikus.
Jumal annab teile
vaimse vihma, ärkamise.
Teie ellu, perre, kogudusse ja maale.
Usun, et Jumal teeb seda.
Jumal õnnistab seda, kes õnnistab Aabrahami.
"Siis ma õnnistan neid, kes sind õnnistavad,
panen vande alla selle, kes sind neab,
ja sinu nimel õnnistavad endid kõik suguvõsad maa peal!"
Kuidas on kõik suguvõsad juba õnnistatud?
Messias Jeesuses.
Varem rahvad ei tundnud elavat Jumalat.
Nad elasid oma mõtete järgi, nagu ütleb Efeslaste 2. ptk.
Nad järgisid oma liha ja mõtete tahtmist.
Kui tuli Messias Jeesus
ja nad võtsid Ta vastu, andestas Ta nende patud.
Ta andis neile Jumala kuningriigi.
Ta andis õnnistuse, armu ja tõe
ja ühendas nad oma rahva Iisraeli tõotustesse.
Tänagem seda elavat Jumalat, meie Taevaisa!
Meie usk ja tänu juhivad meid alati
usutegude juurde.
Seega, kallid vennad-õed: Ärgem tüdigem head tehes,
küll me omal ajal ka lõikame, Messias Jeesuse nimel!
Lõikus tuleb.
Galaatlaste 6.
Kiitus Issandale!
Galaatlaste 6:7 -
Galaatlaste kiri. 6. ptk, salm 7 -
"Ärge eksige: Jumal ei lase ennast pilgata,
sest mida inimene iganes külvab, seda ta ka lõikab.
Kes oma lihalikule loomusele külvab, lõikab lihalikust loomusest kaduvust,
kes aga Vaimule külvab, see lõikab Vaimust igavest elu.
Ärgem tüdigem head tehes,
küll me omal ajal ka lõikame, kui me enne ära ei nõrke!"
Me ei saa alla anda ja öelda, et see ei tööta.
Me ei saa nõrkeda.
"Niisiis, kuni meil on veel aega, tehkem head kõikidele,
eriti aga usukaaslastele!"
Ärge andke alla, jätkake palvetamist, tööd ja andmist!
Jätkake seda head, mida olete juba alustanud!
Jumal annab teile selle vilja.
See kasvab teie elus ja saate seda nautida.
Sellest tahtsingi täna rääkida.
Kiitus Issandale! Õnnistan teid ja palvetan teie eest
Messias Jeesuse nimel.
Isa Jumal, Messias Jeesuse Isa,
ava nende südame silmad nägema,
mis sa oled neile valmistanud.
Palvetan Jeesuse nimel, et valgustaksid nende südamed,
annaksid ärkamise nende südameisse,
nende peredesse ja kogudustesse,
et nad näeksid Sinu suurust.
Isa, tervenda kõik, kes vajavad tervenemist.
Õnnistan neid Messias Jeesuse nimel.
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Shalom Jeruusalemmast!
Tõlge: Monika Jaaguri